Adan

Si Adan (Ingles: Adam, Hebreo: אָדָם)"Adam." Brown Driver Briggs, Hebrew and English Lexicon, ISBN 1-56563-206-0, p. 9.Ibid. 1. a man (isang tao) 2. man, mankind (tao, sangkatauhan).Ibid. Mula sa parehong salitang-ugat na adm (אדם), adamah, lupa o lupain.) ay, ayon sa literal na pagkakaunawa sa Aklat ng Henesis,Gerald Schroeder Genesis and the Big Bang, pahina 150Rabbi Aryeh Kaplan, Immortality, Resurrection and the Age of the Universe, pahina 21 ang unang tao at unang lalaking nilalang ng Diyos at naitala sa mga sumunod na mga komentaryong Hudyo, Kristiyano at Islamiko."Adam and Eve." Encyclopædia Britannica.  Si Eba—ang pangalawang tao at unang babae—ang kaniyang asawa.  Sinuway ni Adan ang kalooban ng Diyos, na naging dahilan ng pagkakaroon ng kasalanan at kamatayan sa mundo. Siya ay may tatlong anak na si Cain, Abel at si Seth noong siya ay 130 na taong gulang na. 

Kahulugan ng pangalan
Nangangahulugang sangkatauhan ang pangalang Adan, na kaugnay ng mga salitang Ebreong adam na katumbas ng "tao" at ng adamah o "lupa."

Edad ni Adan
Ayon sa paglalahad sa Aklat ng Henesis, nabuhay hanggang sa edad na 930 si Adan.  Sa kabuoan ng Henesis, binabanggit na nabuhay ang mga tao sa mga pambihira at labis na mahahabang kapanahunan, mga dadaaning mga taon.  Ipinapaliwanag sa 500 Questions & Answers from the Bible (o "Limandaang mga Katanungang at Kasagutan mula sa Bibliya"), na pinatnugutan ni Mark Fackler, na marahil ay pinahaba at dinugtungan ng Diyos ang mga unang buhay na ito para sa ilang mga kadahilanan sapagkat kakaunti lamang ang bilang ng tao sa mundo noong mga kapanahunang iyon at mas malaki ang pangangailangan sa pagkakaroon at pagpapalaki ng mga supling.  Gayon din, sinasabi pa ring hindi pa "matatag" ang mga pagkakaroon ng mga digmaan, tag-gutom, karamdaman, at mga krimen noon; hindi katulad sa kasalukuyan.  Isa pang nabanggit na paliwanag na maaaring mga sagisag, sa halip na literal, ang kahulugan ng mga bilang ng edad na nasa Aklat ng Henesis.  Kalimitang malaya sa pagbubuo, pagbibilog, o pagkukumpleto ng mga bilang mga manunulat ng mga aklat ng Bibliya, subalit hindi ibig sabihin nitong hindi tumpak ang mga ito, ngunit iba lamang ang gawi nila sa paggamit ng mga bilang noon kesa ngayon.

Kaugnayan kay Hesus
May paghahambing sa pagitan ni Adan at kay Hesus.  Itinutulad si Hesus kay Adan sapagkat si Hesus ang nagsisilbing bagong simula para sa mga tao.  Sinasabing si Hesus ang nagdala ng bagong buhay sa mga taong naniniwala kay Hesus.
Tingnan din
Adan at Eba
Ebolusyon ng tao
Aklat ng Genesis
Unang tao

Sanggunian

Kategorya:Adan at Eba
Kategorya:Unang tao
Kategorya:Unang lalaki
Kategorya:Mga tauhan sa Bibliya
Kategorya:Unang lalaki at babae
Kategorya:Mga tauhan sa Lumang Tipan